**ZADARSKA ŽUPANIJA**

**Komisija za provedbu javnog natječaja za davanje u zakup**

**zajedničkog otvorenog lovišta broj XIII/101 PAG**

**Zadar, 26.travnja 2017. godine**

**DOKUMENTACIJA ZA JAVNI NATJEČAJ**

**za davanje u zakup zajedničkog otvorenog lovišta**

**XIII/101 „PAG“**

**Sadržaj:**

1. **Poziv za javni natječaj**
2. **Upute ponuditeljima za izradu ponude**
3. **Ponudbeni list**
4. **Izjave**
5. **Nacrt ugovora o zakupu prava lova**

Komisija za provedbu javnog natječaja za davanje u zakup zajedničkih otvorenih lovišta broj XIII/101 Pag Zadarske županije, raspisala je javni natječaj za davanje u zakup zajedničkog otvorenog lovišta, objavljeno u dnevnom tisku i na mrežnim stranicama Zadarske županije.

Postupak javnog natječaja provodi Komisija za provedbu javnog natječaja za davanje u zakup zajedničkog otvorenog lovišta broj XIII/101 Pag Zadarske županije sukladno odredbama Zakona o lovstvu („Narodne novine“ broj 140/05,75/09,153/09,14/14,21/16,41/16,67/16), Odluke o načinu provedbe javnog natječaja za davanje u zakup zajedničkih lovišta na području Zadarske županije („Službeni glasnik Zadarske županije“, broj 12/14) o osnivanju i imenovanju Komisije za provedbu javnog natječaja za davanje u zakup zajedničkog otvorenog lovišta XIII/101 Pag („Službeni glasnik Zadarske županije“,broj 5/17)

**1. OPĆI PODACI**

**1.1. Opći podaci o davatelju:**

Naziv: Zadarska županija

OIB: 56204655363

Adresa: Božidara Petranovića 8, 23000 ZADAR

Telefon: 023/350-350

Telefaks: 023/350-341

Internet adresa: [www.zadarska-zupanija.hr](http://www.zadarska-zupanija.hr)

**1.2. Podaci o osobi zaduženoj za komunikaciju s ponuditeljima:**

Kontakt osoba: Olja Radulić

Telefon: 023/350-421

Telefaks: 023/350-341

Adresa elektroničke pošte: [olja.radulic@zadarska-zupanija.hr](mailto:olja.radulic@zadarska-zupanija.hr),

[poljoprivreda@zadarska-zupanija.hr](mailto:poljoprivreda@zadarska-zupanija.hr)

**2. PREDMET NATJEČAJA**

**Predmet natječaja i početna godišnja zakupnina:**

|  |  |  |
| --- | --- | --- |
| **Lovišta** | **Površina u ha** | **Početna cijena lovozakupnine** |
| **XIII/101 „Pag“** | **19 164 ha** | **70. 100,00 kuna** |
|  |  |  |

**Vrijeme davanja u zakup lovišta:** 10 lovnih godina

**3. PRAVO NA PODNOŠENJE PONUDE**

Pravna ili fizička osoba (obrtnik) sa sjedištem u Republici Hrvatskoj koja nije kažnjavana za kazneno djelo nezakonitog lova ili prekršaj iz članka 96. i 99. Zakona o lovstvu dok traje sigurnosna mjera, odnosno dok ne nastupi rehabilitacija po sili zakona.

**4. OBVEZATAN SADRŽAJ PONUDE**

Ponuda ponuditelja mora sadržavati sljedeću dokumentaciju:

1.Ponudbeni list (ispunjen, potpisan i ovjeren od strane ovlaštene osobe ponuditelja) koji se nalazi kao prilog 1. ove natječajne dokumentacije.

U Ponudbenom listu godišnja lovozakupnina koja mora biti izražena u kunama mora biti napisana brojkama i slovima.

2. Izvod iz sudskog registra za pravnu osobu, izvornik, ne stariji od šest mjeseci od dana objave javnog natječaja, ili preslika izvornika ovjerena kod javnog bilježnika kojim se dokazuje da je ponuditelj registriran za obavljanje lova;

3. Izvod iz registra udruga ili obrtnog registra ako je ponuditelj udruga ili obrtnik, izvornik, ne stariji od šest mjeseci od dana objave javnog natječaja, ili preslika izvornika ovjerena kod javnog bilježnika kojim se dokazuje da je ponuditelj registriran za obavljanje lova;

4. Izjava o nekažnjavanju kao javnobilježnička isprava za kazneno djelo nezakonitog lova ili za prekršaj iz članka 96. ili 99. Zakona o lovstvu; koja se nalazi kao prilog 2. ove natječajne dokumentacije.

5. Dokaz o uplaćenom novčanom pologu jamčevine, isključivo originalom virmanskog naloga ili uplatnice u iznosu 50% od početnog iznosa godišnje lovozakupnine istaknute u javnom natječaju za pojedino lovište u korist žiro računa proračuna Zadarske županije s pozivom na broj odobrenja: **županije IBAN: HR40 24070001800013007., model 68 s pozivom na broj odobrenja: poziv na broj: 5312-OIB uplatitelja naknade, s naznakom** ***„Jamčevina za javni natječaj za davanje u zakup zajedničkog lovišta“.***

6. Potvrda županije o uredno ispunjenim obvezama ponuditelja prema Zadarskoj županiji u prethodne tri godine (ako ih je imao);

7. Potvrda porezne uprave o nepostojanju duga koja ne smije biti starija od 30 dana od dana objave natječaja;

8. BON 2 za sve poslovne subjekte, izvornik, ne stariji od 30 dana od dana objave javnog natječaja ili preslika izvornika ovjerena kod javnog bilježnika kojim ponuditelj dokazuje da nije bio u blokadi u posljednjih 6 mjeseci poslovanja;

9. Pismo namjere poslovne banke da će ista izdati garanciju za uredno izvršenje ugovornih obveza i to u visini iznosa ponuđene godišnje lovozakupnine, a koji iznos se poslovna banka obvezuje isplatiti na prvi pisani zahtjev korisnika garancije (Županije) i to u slučaju otkaza ili raskida ugovora sukladno odredbama Zakona o lovstvu.

Potrebne izjave (u prilogu ove dokumentacije):

1. Ponudbeni list

2. Izjava o prihvaćanju općih i posebnih uvjeta

3. Izjava o obvezi predaje jamstva za izvršenje ugovorenih usluga

4. Izjava o prihvaćanju odredbi nacrta ugovora o zakupu prava lova

5. Izjava o nepromjenjivosti ponudbene cijene

10**.** Izjavu (prilog 3. ove natječajne dokumentacije ) s dokazima da za potrebe predmetnog lovišta ima na raspolaganju:

- osobu osposobljenu za obavljanje poslova lovočuvarske službe i koja udovoljava uvjetima za nošenje oružja,

-stručnu osobu za provedbu lovnogospodarske osnove koja je tijekom srednjeg ili visokoškolskog obrazovanja završila odgovarajući nastavni program iz lovstva,

- Lovačke pse odgovarajuće pasmine koji imaju položeni ispit prirođenih osobina (IPO).,

Ponuda mora biti uvezena u nedjeljivu cjelinu (žičana spirala, ili jamstvenik s naljepnicom ovjerenom pečatom) s označenim brojevima stranica. Dostavljenu dokumentaciju Komisija zadržava do okončanja postupka, a potom vraća svim ponuditeljima u roku od 8 dana od dana donošenja odluke o odabiru najpovoljnijeg ponuditelja, osim ponuditelju s kojim će biti zaključen ugovor o zakupu. Svaki ponuditelj snosi sve troškove za pripremu i podnošenje ponude na ovaj javni natječaj bez obzira na ishod javnog natječaja. Davatelj zakupa nije ni u kom slučaju odgovoran niti obvezan ponuditelju naknaditi troškove bez obzira na način vođenja i konačni rezultat postupka prikupljanja ponuda.

**5. ROK I ADRESA ZA DOSTAVU PONUDA**

Ponuda se dostavlja putem pošte ili osobnom dostavom u pisarnicu na adresu: Zadarska županija, Božidara Petranovića 8, 23 000 Zadar najkasnije **do 5. svibnja 2017. godine zaključno do 12,00 sati.**

Ponude se dostavljaju u pisanom obliku sastavljene na hrvatskom jeziku u dvostrukim zatvorenim i zapečaćenim omotnicama. Vanjska omotnica mora biti zatvorena i zapečaćena s vidljivom naznakom: "Javni natječaj za davanje u zakup zajedničkog otvorenog lovišta XIII/101 Pag – NE OTVARATI". Zapečaćene ponude dostavljaju se na adresu: Zadarska županija, 23 000 Zadar, B. Petranovića 8., Komisija za provedbu javnog natječaja za davanje u zakup zajedničkih otvorenih lovišta XIII/ 101 Pag

Unutarnja omotnica treba sadržavati adresu ponuditelja. Ponude koje ne pristignu u propisanom roku za dostavu ponuda iz ovog javnog natječaja neće se otvarati i vratit će se ponuditelju neotvorene, a nepotpune ponude smatrat će se neprihvatljivima i biti će isključene iz sudjelovanja u natječajnom postupku.

**6. DATUM, VRIJEME I MJESTO OTVARANJA PONUDA**

**Javno otvaranje ponuda za navedeno lovište održat će se 9. svibnja 2017. godine u 12,00 sati**, na adresi Zadarska županija, 23000 Zadar, B. Petranovića 8., po redoslijedu zaprimanja ponuda i u nazočnosti članova Komisije.

Otvaranju ponuda može bit nazočna samo jedna ovlaštena ili opunomoćena osoba svakog ponuditelja uz uvjet predočenja pisane ovlasti. Opunomoćenik ponuditelja dužan je najkasnije do otvaranja ponuda Komisiji dostaviti punomoć, a ovlaštena osoba dužna je najkasnije do otvaranja ponuda Komisiji dostaviti dokaz iz kojeg je vidljivo da je ovlaštena predstavljati ponuditelja.

Ponuditelji mogu prije početka otvaranja ponuda odustati od podnesene ponude, uz pravo povrata jamčevine. Ponuditelji koji odustanu od podnesene ponude nakon početka otvaranja ponuda nemaju pravo na povrat jamčevine.

**7. KRITERIJ ZA ODABIR PONUDE**

Najpovoljnija je ponuda koja ima potpunu dokumentaciju i kojom je ponuđena najviša godišnja lovozakupnina.

Ako dva ili više ponuditelja ponude istu lovozakupninu, smatrat će se povoljnijom ponuda ponuditelja koji ima sjedište na području jedinice lokalne samouprave na kojoj se nalazi veći dio lovišta.

Odluku o izboru najpovoljnijeg ponuditelja za zakup predmetnog lovišta, na prijedlog Komisije, donosi Županijska skupština Zadarske županije i ista će se objaviti u "Službenom glasniku Zadarske županije".

Odluka o izboru najpovoljnijeg ponuditelja za zakup predmetnog lovišta može se donijeti i u slučaju da u javnom natječaju sudjeluje samo jedan ponuditelj koji ispunjava uvjete iz ovog javnog natječaja.

Komisija ima pravo ne odabrati niti jednog ponuditelja i vratiti uplaćene jamčevine u roku od 8 dana od dana otvaranja ponuda te raspisati novi javni natječaj u roku od 15 dana od dana donošenja odluke o neodabiru.

Jamčevina koju su položili ponuditelji čije ponude nisu prihvaćene ili su zakašnjele, vratit će se istima u roku od 15 dana od dana javnog otvaranja ponuda, dok se najpovoljnijem ponuditelju uplaćena jamčevina uračunava u ukupni iznos prvog dijela ugovorene lovozakupnine za predmetno lovište.

**8. ZAKLJUČIVANJE UGOVORA**

S najpovoljnijem ponuditeljem župan Zadarske županije zaključiti će ugovor o zakupu predmetnog lovišta najkasnije u roku od 30 dana od dana stupanja na snagu Odluke o izboru najpovoljnijeg ponuditelja.

Prije zaključivanje ugovora o zakupu ponuditelj je dužan Zadarskoj županiji dostaviti garanciju banke u iznosu ponuđene godišnje lovozakupnine, s time da je svake sljedeće lovne godine dužan to osigurati najkasnije do 31. ožujka tekuće godine.

Nakon zaključivanje ugovora o zakupu lovoovlaštenik je dužan:

* U roku od 15 dana od dana zaključivanja ugovora o zakupu uplatiti 50% godišnje lovozakupnine
* Od Ministarstva zaštite okoliša i prirode ishoditi uvjete zaštite prirode i iste ugraditi u lovnogospodarsku osnovu;
* U roku od 90 dana od dana zaključivanja ugovora o zakupu donijeti lovnogospodarsku osnovu sukladno Zakonu o lovstvu.

Ako najpovoljniji ponuditelj, odustane od ponude ili zaključivanje ugovora o zakupu, odnosno ne dostavi jamstvo banke, nema pravo na povrat uplaćene jamčevine, a javni natječaj za predmetno lovište će se ponoviti.

Ponuditelj iz prethodnog stavka ove točke nema pravo sudjelovati na ponovljenom javnom natječaju.

**9. UVJETI I NAČIN PLAĆANJA LOVOZAKUPNINE**

Godišnja lovozakupnina za lovnu godinu (1.travnja tekuće godine do 31. ožujka slijedeće godine) plaća se tako da se najkasnije do 1. ožujka tekuće godine uplati u Državni proračun na žiro račun lovozakupnikna otvoren na razini Zadarske županije, i to 50% iznosa godišnje lovozakupnine za iduću lovnu godinu, a preostali iznos lovozakupnine zaključno do 30. rujna tekuće godine.

**10. PONIŠTENJE I PONAVLJANJE JAVNOG NATJEČAJA**

10.1.Javni natječaj ili dio natječaja poništit će se:

- ako se prije roka za podnošenje ponuda dokumentacija za nadmetanje mora bitno mijenjati;

- ako nijedan od ponuditelja ne ispunjava uvjete odnosno ne priloži svu potrebnu

dokumentaciju u roku i na način sukladno objavljenom javnom natječaju;

- ako je cijena najpovoljnije ponude manja od početne godišnje lovozakupnine;

- ako za javni natječaj ili dio natječaja ne pristigne niti jedna pravovaljana ponuda.

10.2 Javni natječaj će se ponoviti:

- u slučaju poništenja natječaja iz razloga opisanih u točki 10.1. ove dokumentacije;

- ako najpovoljniji ponuditelj odustane od ponude ili zaključivanja ugovora o zakupu, odnosno ugovor ne zaključi u roku iz točke 8. ove dokumentacije;

- u slučaju kada bez obzira na razlog nije došlo do zaključivanja ugovora o zakupu lovišta.

Davanje potrebnih tumačenja u svezi provođenja javnog natječaja kao i donošenja odluka po

svim pitanjima koja se jave u tijeku javnog natječaja u nadležnosti su Komisije.